Public procurement notice: Contract Notice
Published: 2022-05-27
Buyer: Ylioppilaiden terveydenhoitosäätiö sr
Country: FI
Contract type: Services
Procedure: Open procedure
CPV classification: 85130000: Dental practice services
Submission deadline: 2022-06-14

Technical requirements: YTHS pyytää tarjouksia suun terveydenhuollon jononpurkupalveluun. Toimittaja hoitaa potilaat YTHS:n palvelupisteissä.
Jononpurkupalvelut toteutetaan syyskaudella 2022 (syys-joulukuu) YTHS:n suurimmissa ja ruuhkaisimmissa palvelupisteissä seuraavassa järjestyksessä:
Toimittaja voi tehdä jononpurkua samanaikaisesti eri palvelupisteissä, mutta jononpurun toteutussuunnitelma pitää esittää ja hyväksyttää YTHS:llä 2-3 viikkoa ennen palvelun aloittamista käytännön järjestelyjen takia.
Hoidettavien potilaiden määrän arvioidaan syksyn 2022 aikana olevan noin 1000-3000 potilasta. Hankinnan laajuus ja toteutuminen sekä hoidettavien potilaiden määrä on riippuvainen YTHS:n Kansaneläkelaitokselta saamasta lisärahoituksesta. Näin ollen hankintasopimuksen arvossa ja hoidettavien potilaiden määrässä voi tapahtua muutoksia. Potilaiden määrän muuttuminen on kuvattu tarkemmin tarjouspyynnössä. Hankintayksikkö ei sitoudu hankittaviin määriin, vaan palveluita hankintaan tarpeen ja saadun rahoituksen mukaan.
YTHS:n alihankintapalveluiden asiantuntija seuraa jononpurun toteumaa raporteilla kahden viikon määräajoin.  Toimittaja vastaa päiväkirjojen avauksista ja ajanvarauksista vähintään kahdeksi viikoksi eteenpäin. YTHS:n vastuuhenkilöt seuraavat päiväkirjojen ja ajanvarausten suunnittelun toteutumista. Mikäli havaitaan poikkeamia, YTHS:n alihankintapalveluiden asiantuntija kutsuu koolle seurantapalaverin, jossa käsitellään poikkeamat ja toimittaja esittää korjaustoimenpiteet. Palaverit sisältyvät hintaan.
Toimittajan jononpurkupalvelu kattaa opiskeluterveydenhuollon suunterveyden peruspalvelut. Toimittajan peruspalvelujen toteuttavaan hoitotiimiin kuuluvat hammaslääkäri, hammashoitaja ja suuhygienisti.
Ostopalveluna annettavan hoidon on noudatettava Suomalainen Lääkäriseura Duodecimin ja Suomalainen Hammaslääkäriseura Apollonian julkaisemia Käypä hoito -suosituksia (www.kaypa-hoitosuositus.fi). Potilasasiakirjamerkinnät tulee tehdä potilaskertomukseen virallisen asetuksen mukaisesti (STM 30.3.2009/298) ja käyttäen kulloinkin voimassa olevaa Suun terveydenhuollon toimenpideluokitusta (THL-koodeja). Palveluntuottaja on velvollinen tekemään potilasasiakirjamerkinnät suun terveydenhuollon potilastietojärjestelmään käyntikohtaisesti viivyttelemättä. YTHS:n opiskeluterveydenhuollon suunterveyden palvelut tulee toteuttaa tämän kuvauksen mukaisesti.
Hammaslääkäri tekee YTHS:n opiskeluterveydenhuollon ensimmäisen suun tutkimuksen, jolloin siinä tehdään kariologinen ja parodontologinen tutkimus, tutkitaan limakalvot, pehmytkudokset, puremalihakset ja leukanivelet sekä tehdään purennan ja viisaudenhampaiden kokonaistilanteen arviointi. Parodontogiseen tutkimukseen kuuluvat ientaskujen ja ienverenvuodon mittaus. Parodontologinen status kirjataan, kun todetaan yksikin ≥4 mm ientasku. Tutkimuksesta tehdään aina statusmerkinnät ja kirjataan terveysindeksit DMF, CPI ja BOP (bleeding on probing). Tutkimuksen yhteydessä hammaslääkäri kirjaa hoitosuunnitelman ja riskiarvion perusteella yksilöllisen hoitovälin. Lisäksi hän tekee yhdessä potilaan kanssa omahoitosuunnitelman joko hyödyntäen WinHitin omahoitosuunnitelmalomaketta tai kirjaten sovitut asiat hoitokertomukseen. Joka hammaslääkärikäynniltä kirjataan diagnoosi ja toimenpidekoodit noudattaen yleisiä ja YTHS:n kirjaamiskäytäntöjä (opiskeluterveydenhuollon hammaslääkärin tutkimuskoodit: SAA02 ja WYA50).
Peruskoulutetun hammaslääkärin tekemä hoito sisältää mm. suun tutkimuksen, paron, kariologian, kirurgian, purentafysiologian hoidot. Toimittajan palveluun eivät kuulu erikoishammaslääkäripalvelut. Mikäli toimittajan hammaslääkäri toteaa erikoissairaanhoidon tarvetta ja sen kriteerit täyttyvät, hän tekee lähetteen suoraan erikoissairaanhoitoon. Jos lähete palautetaan, Toimittajan hammaslääkäri jatkaa hoitoa sovitun palveluvalikon puitteissa sopimuskauden aikana. Mikäli Toimittajan hammaslääkäri toteaa erikoishammaslääkärin jatkohoidon tarvetta, hän tekee konsultaatiolähetteen ko. alueylihammaslääkärille (Töölö/eteläinen, Hervanta/Keskinen, Oulu/pohjoinen), joka tekee päätöksen erikoishammaslääkärin jatkohoidosta.
Suuhygienisti tekee pääsääntöisesti yksilöllisen hoitovälin mukaisen jatkotutkimuksen (suuhygienistin seulontatutkimuksen), jossa selvitetään suun terveyteen vaikuttavat elintavat ja tottumukset, tehdään karieksen ja iensairauksien havainnointi sekä limakalvojen, pehmytkudosten ja purennan arvio. Kariesstatuskirjausta ei edellytetä, riittää, että havainnot kirjataan hoitokertomukseen. Parodontologiseen tutkimukseen kuuluvat ientaskujen ja ienverenvuodon mittaus. Ienverenvuoto kirjataan BOP-indeksillä (bleeding on probing). Erillinen parodontologinen status kirjataan, mikäli havaitaan yksikin ≥ 4 mm:n ientasku.
Suuhygienisti ohjaa potilaan jatkohoitoon hammaslääkärille, mikäli havaitsee hammaslääkärin hoidon tarvetta. Suuhygienistin käynneillä kirjataan ICPC-2 -käynninsyykoodit sekä toimenpidekoodit noudattaen yleisiä ja YTHS:n kirjaamiskäytäntöjä (suuhygienistin seulontatutkimuskoodi: SAB03, jonka ohella voi käyttää ehkäisevän koodeja SCA01, SCA02 tai SCA03 tilanteen mukaan).
Suuhygienisti toteuttaa lisäksi parodontologisen ylläpitohoidon hammaslääkärin diagnoosin pohjalta sekä suun terveydenedistämisen toimenpiteet kuten omahoidon ohjauksen.
Mikäli potilas ei saavu tutkimuskäynnille (peruuttamaton poisjäänti tutkimuskäynniltä) potilasta ei katsota hoidetuksi (valmis hoito). Toimittaja ei voi laskuttaa potilasta YTHS:ltä.
Mikäli potilas jättää tulematta jatkohoitokäynnille, hoidon katsotaan tulleen valmiiksi ko. hoitojakson osalta (valmis hoito). Toimittaja laskuttaa potilaan YTHS:ltä. Mikäli potilas varaa uuden jatkohoitoajan unohtuneen tilalle, toimittajalla on velvollisuus jatkaa potilaan hoitoa sopimuksen voimassaoloajan. Hoito sisältyy tällöin jo laskutettuun hintaan.
Hankintaan sovelletaan julkisista hankinnoista ja käyttöoikeussopimuksista annettua lakia (29.12.2016/1397, ”hankintalaki”).